En bioloxía, **reino** é cada unha das grandes subdivisións en que se consideran distribuídos os seres naturais, por razón dos seus caracteres comúns.

Foi Aristóteles quen deu en facer a primeira clasificación en Reinos de tódalas entidades que se manifestan na Natureza. En base ás diferenzas entre estas entidades establécese a clásica distinción entre os reinos *animal*, *vexetal* e *mineral*. Na actualidade, case tódalas clasificacións deixan á parte ós minerais. Isto non simplificou a taxonomía dos entes naturais, senón que propiciou para os virus unha especie de non clasificación, xa que non se consideran seres vivos en sentido estrito, a pesar de que «paradoxalmente, todo o mundo quere matalos». Así pois, a primeira subdivisión dos entes da natureza debe distinguir entre seres vivos, virus e minerais. En bioloxía, a clasificación en reinos céntrase nos seres vivos.

A seguinte é unha comparativa dos sistemas de clasificación en reinos biolóxicos máis salientables:

| Haeckel (1894)Tres reinos | Whittaker (1959)&sup1Cinco reinos | Woese (1977)Seis reinos | Woese (1990)Tres dominios |
| --- | --- | --- | --- |
| **Protista** | **Monera** | **Eubacteria** | **Bacteria** |
|
 **Archaebacteria** | **Archaea** |
| **Protista** | **Protista** | **Eukarya** |
| **Plantae** | **Fungi** | **Fungi**
 |
| **Plantae** | **Plantae**
 |
| **Animalia** | **Animalia** | **Animalia**
 |

Debido á enorme variedade da vida establecéronse numerosos niveis de clasificación denominados taxóns. O nivel de **Reino** era ata hai pouco o nivel superior da clasificación biolóxica. Nas clasificacións modernas o nivel superior é o **Dominio**. Cada un dos Dominios subdivídense en **Reinos**; os Reinos, á súa vez, poden organizarse en **Subreinos** etc. Os niveis superiores da clasificación biolóxica amósanse a continuación (de xeral a concreto, os niveis obrigatorios marcáronse con fondo rosa):

|  |
| --- |
| Dominio |
| Reino |
| [Subreino] |
| [Superfilo] |
| Filo |
|

As diferenzas básicas dos seres vivos danse a nivel molecular (estrutura dos lípidos, proteínas e xenoma) e permiten distinguir os dominios Archaea, Bacteria e Eukarya (dende este punto de vista, unha planta e un animal son máis semellantes entre si ca unha archaea e unha bacteria). Os dominios Archaea e Bacteria inclúen só organismos unicelulares procariotas (organismos con células sen núcleo). O dominio Eukarya inclúe tódalas eucariotas (organismos con células con núcleo) e comprende numerosos reinos, entre os cales se atopan os protozoos (clasificados en varios reinos), plantas, fungos e animais.

A continuación amósase a clasificación en reinos dos seres vivos segundo os últimos datos moleculares. Os virus clasifícanse á parte.

| Dominios | Reinos |
| --- | --- |
| **Bacteria** | **Proteobacterias beta** |
| **Proteobacterias gamma** |
| **Proteobacterias delta** |
| **Proteobacterias epsilon** |
| **Planctomicetos** e **Chlamydiae** |
| **Spirochaetes** |
| **Bacteroides e Flavobacterias** |
| **Bacterias verdes do xofre** |
| **Bacterias grampositivas con G-C alto** |
| **Bacterias grampositivas con G-C baixo** |
| **Cianobacterias e cloroplastos** |
| **Bacterias verdes non do xofre** |
| **Thermotogales** |
| **Hydrogenobacter/Aquifex** |
| **Archaea** | **Euryarchaeota** |
| **Crenarchaeota** |
| **Korarchaeota** |
| **Eukarya** | **Diplomónadas** |
| **Microsporidia** |
| **Parabasálidos** |
| **Mixomycota** |
| **Euglenozoos** |
| **Naegleria** |
| **Entamoeba** |
| **Acrasiomycota** |
| **Rhodophyta** |
| **Ciliados** |
| **Dinoflagellata** |
| **Apicomplexa** |
| **Labirintúlidos** |
| **Oomicota** |
| **Xantophyta** |
| **Chrysophyta** |
| **Phaeophyta** |
| **Diatomeas** |
| **Plantae** |
| **Fungi** |
| **Animalia** |

Notas
-----

1. ↑  James Trefil, *1001 cosas que todo el mundo debería saber sobre ciencia*

| * v
* c
* e
Sistema de Clasificación biolóxica |
| --- |
| Conceptos base | 
* Sistemática
* Taxonomía
* Cladística
* Clasificación científica
* Filoxenia

 |
| Taxons | 
* Dominio
* Reino
* Filo / División
* Clase
* Orde
* Familia
* Tribo
* Xénero
* Especie
* Subespecie
* Variedade
* Cultivar

 |
| Conceptos asociados | 
* Organismo
* Taxon
* Clado
* Fenética
* Árbore filoxenética
* Orixe común
* Taxonomía de Linneo
* Zootaxonomía
* Sistema dos Tres Dominios
* Tipo

 |
| Normas | 
* Nomenclatura binomial
* Código Internacional de Nomenclatura Botánica
	+ Botánica
* Código Internacional de Nomenclatura Zoolóxica
	+ Zooloxía
* Código Internacional de Nomenclatura de Bacterias
* Código Internacional de Nomenclatura de Plantas Cultivadas
* Clasificación dos virus
* PhyloCode
* BioCode

 |

|  |  |
| --- | --- |
| Control de autoridades | 
* Wd: Q36732
* BNCF: 27918
* EBID: ID
* MAG: 13801280

 |